Ardii Afriikaa keessaa, humna waraanaa, hidhannoo fi baay’inaan olaantummaa qabu ijaarratee akka jirutti osoo dhaadatuu, ummata Oromiyaa irratti duulamee lubbuu fi qabeenni isaa oggaa dhabamsiifamu, Lubbuu fi qabeenna ummata kanaa tiksuuf danta dhablummaan mootummaa Aggaamee/Wayyaanee kun, akkuma mootummoota Ixoophiyaa isa dura turanii, jibbansa ummatichaaf qabanii fi ummaticha sab-bicuutti gadi xiqqeessuun, sababa baay’ina isaa irraa gaaffii haqaa kan siyaasaa fi diinagdee ummatni Oromoo akka seenaa fi seeraatti qabu dhabamsiisuun umurii cunqursaa siyaasaa fi saamicha diinagdee Oromiyaa irratti dheereffachuuf imaammata qabani irraa akka ta’e ifatti beekamuu qaba.
